钦定古今图书集成/明伦汇编/氏族典/第586卷 > 《夏树芳奇姓通》 > 相里金
## 钦定古今图书集成/明伦汇编/氏族典/第586卷 > 《夏树芳奇姓通》 > 相里金

按《五代史相里金传》：“金字奉金，并州人也。为人勇悍
而能折节下士，事晋王为五院军队长。梁、晋战柏乡、
胡柳，皆有功，迁黄甲指挥使。同光中拜忻州刺史。是
时诸州皆用武，人多以部曲主场务，渔蠹公私，以利
自入。金独禁部曲不与事，厚其给养，使掌家事而已。
迁陇州防御使。废帝起兵凤翔，驰檄四邻，四邻未有”
应者，独金遣判官薛文遇见废帝，往来计事。废帝即
位，德之，拜保义军节度使。晋高祖起太原，废帝以金
为太原四面步军都指挥使。高祖入立，徙镇建雄，罢
为上将军。天福五年卒，赠太师。

汉